11. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 5623 της 18/28 Ιαν. 1977 (ΦΕΚ Β΄ 49) Περί συμπληρώσεως του κανονισμού λειτουργίας της Επιτροπής του άρθρ. 3 του Νόμ. 307/76. Έχοντες υπ’ όψει: 1.Το άρθρον 3 του Ν. 307/76 «περί Εμπορικών Αντιπροσώπων εισαγωγής και εξαγωγής». 2.Την υπ’ αριθ. 41562/1974/76 απόφασιν ημών «περί κανονισμού λειτουργίας της Επιτροπής του άρθρου 3 του Ν. 307/76», αποφασίζομεν: Συμπληρούμεν την υπ’ αριθ. 41562/1974/76 απόφασιν ημών «περί κανονισμού λειτουργίας της Επιτροπής του άρθρου 3 του Ν. 307/76 ως ακολούθως: Εις τα μέλη της Επιτροπής του άρθρου 3 του Ν. 307/76 τα έχοντα την ιδιότητα του Δημοσίου Υπαλλήλου ανατίθεται υπό της Επιτροπής η διενέργεια ελέγχου και η συλλογή στοιχείων και πληροφοριών περί των ουσιαστικών προσόντων, του ήθους και της φερεγγυότητος του αιτούντος την άδειαν Εμπορικού Αντιπροσώπου εισαγωγής και εξαγωγής. Εις έκαστον των διενεργούντων τον ως άνω έλεγχον καταβάλλεται ως αμοιβή το ποσόν των δρχ. τετρακοσίων (400) κατά περίπτωσιν. Η παρούσα δημοσιευθήτω δια της Εφημερίδος της Κυβερνήσεως. 11.Γ.ε.11 Εμπορικοί Αντιπρόσωποι 